recursal/SuperWikiNEXT-32B huggingface dataset:
**«Girls in Their Summer Clothes»**, ամերիկացի ռոք երգիչ Բրյուս Սպրինգստինի երգը «Magic» ալբոմից։ Թողարկվել է 2008 թվականի հունվարի 15-ին։ 2009 թվականի փետրվարի 8-ին Գրեմմիի 51-րդ արարողության ժամանակ երգն արժանացել է մրցանակի՝ Լավագույն ռոք-երգի և նոմինացիայի՝ Լավագույն վոկալ ռոք-կատարման համար։

Պատմություն
-----------

Փոփ ուղղվածություն ունեցող երգը, որը ներկայացնում է Բրյուսի հզոր ռոք վոկալը՝ փոփ-նվագախմբային վերադաշնակմամբ հիթ շքերթներում մեծ հաջողություն չի ունեցել. № 95-ը՝ ԱՄՆ-ի Billboard Hot 100-ում, № 67-ը՝ Pop 100-ում, և № 62-ը՝ Hot Digital Songs-ում։

### Ընկալում

«Girls in Their Summer Clothes» երգը անվանվել է ալբոմի եզակի «թարմ» երգ, իսկ Ա․ Սքոթը «The New York Times» լրագրից նկատել է․ «Այնպես չէ, որ այդ 'Girls in Their Summer Clothes' երգը մելանխոլիկ չէ․ դրա հեղինակը, վերջին հաշվով, կանգնում և դիտում է, թե ինչպես են վերնագրի աղջիկները անցնում իր կողքով»։

Ջեյ Լուստինգը «Star-Ledger» թերթից գրել է, որ այս տխուր երգը «բացահայտում է աստիճանաբար և իր էքսցենտրիկ տեմպով, Սպրինգստինի երաժշտությամբ և վոկալով, դառնում ավելի ինտենսիվ»։ Բրյուսն ինքը նման գնահատականի չէր սպասում և Գրեմմի մրցանակով պարգևատրվելու մասին միայն առավոտյան է իմացել թերթերից։

Ստեղծագործությունների ցուցակ
----------------------------

1. «Girls in Their Summer Clothes (Winter Mix)»
2. «Girls in Their Summer Clothes (Live)»

Ծանոթագրություններ
------------------

1. ↑  «Things Been A Little Tight ... But Grammy Honors 'Girls'»։ Backstreets.com։ 2008 թ․ դեկտեմբերի 4
2. 1 2  Jay Lustig (2007 թ․ սեպտեմբերի 25)։ «'Magic' in the air»։ *The Star-Ledger*։ Վերցված է 2008 թ․ օգոստոսի 8
3. 1 2 3  «Artist Chart History - Bruce Springsteen»։ Billboard։ Վերցված է 2008 թ․ օգոստոսի 8
4. ↑  Levine, Stuart. Springsteen’s ‘Magic’ is a rockin’ good time Archived 2009-02-17 at the Wayback Machine. MSNBC.com, Sept. 25, 2007. Accessed November 5, 2007.
5. ↑  Scott, A. O. In Love With Pop, Uneasy With the World, *The New York Times*, September 30, 2007. Accessed November 5, 2007.
6. ↑  Wallace, Lindsay (2009 թ․ փետրվարի 10)։ «Bruce Springsteen Exclusive: 'I Didn't Even Know I Was Up For A Grammy!'»։ MTV News։ Վերցված է 2009 թ․ մարտի 7

Արտաքին հղումներ
----------------

* Տեսահոլովակ. youtube.com
* Allmusic: Bruce Springsteen — Girls in Their Summer Clothes.(չաշխատող հղում)
 Allmusic.com.
NCT Dream-ը հարավկորեական բոյ բենդ է, որը համարվում է Քեյ փոփ բոյ բենդ` NCT-ի երրորդ ենթախումբը։ 2016 թվականին SM Entertainment-ը կազմում է այս խումբը, որպես NCT-ի պատանիների յունիթ։ Իրենց երիտասարդական պատկերը փոփոխվեց 2020 թվականին, քանի որ նրանք բոլորն արդեն չափահասներ են։ Խումբը դեբյուտ է ունեցել 2016 թվականի օգոստոսի 25-ին «Chewing Gum» սինգլով և յոթ անդամներով. Մարկ, Ջենո, Ջեմին, Հեչան, Չենլե, Ջիսուն և Ռենջուն։ Նրանց տարիքը մոտավոր 15 էր, երբ նրանք դեբյուտ ունեցան։ NCT Dream-ը միանգամից միջազգայնորեն ճանաչվեց որպես ամենաուշագրավ պատանի արտիստներ իրենց ժամանակներում, ովքեր արտացոլում էին պատանեկությունը և երիտասարդությունը։ NCT Dream-ը թողարկել է չորս մինի ալբոմ, վեց սինգլ և կատարել է միջազգային շրջայց կատարել Ասիայով։

Նրանց 2019 թվականին թողակած մինի ալբոմ «We Boom»-ի առևտրական հաջողությունը դարձրեց NCT Dream-ը Հարավային Կորեայի ամենալավ սկավառակ վաճառող լավագույն տասնյակից մեկը։ Նաև վաստակեցին «Bonsang» մրցանակներ 34-րդ Ոսկե սկավառակ և  2020 Սեուլ երաժշտական մրցանակաբաշխություններին։

Չնայած այն բանին, որ NCT Dream-ը ավարտական համակարգով 19 տարեկան դառնալուց հետո առաջ շարժվեին, 2020 թվականին SM Entertainment-ը հայտարարեց համակարգի հեռացման և նախկինում բենդը ավարտած անդամի Մարկի վերադարձի մասին. ասվեց որ NCT Dream-ը կշարունակի իր գործունեությունը որպոս կայուն խումբ` իր յոթ անդամներով։ Հայտարարությունից հետո` 2020 թվականի ապրիլին բենդը թողարկեց իրենց չորրորդ մինի ալբոմ «Reload»-ը, որը նախապես պատվիրվեց մոտ կես միլիոն օրինակով։

NCT Dream-ը առաջին և միակ ասիական խումբն է, որը երկու անգամ հայտնվել է Billboard-ի «21 Under 21» ցուցակում 2018 և 2019 թվականներին` 20, 13 հորիզոնականներում։ 2018 թվականին, երբ «Թայմ» շաբաթաթերթ կազմեց տարվա «25 ամենաազդեցիկ պատանիներ»-ի ցուցակը, NCT Dream-ի բոլոր անդամները ներառված էին:Երկու ցուցակներում էլ նրանք միակ կորեացի արտիստներն էին։

Ծանոթագրություններ
------------------

1. ↑  «[2020 골든디스크]방탄소년단, 음원+음반 대상 동시 석권…"공정한 2020년 기대"(종합)»։ *entertain.naver.com* (կորեերեն)։ January 5, 2020։ Վերցված է April 19, 2020
2. ↑  «‘서울가요대상’ 달라진 대상 시스템…방탄소년단 앨범대상→태연 음원대상»։ *entertain.naver.com* (կորեերեն)։ January 30, 2020։ Վերցված է April 19, 2020
3. ↑  2019년 Album Chart [2019 Album Chart]։ *Gaon Music Chart* (կորեերեն)։ Վերցված է April 19, 2020
4. ↑  Lee Seung-hoon (August 19, 2016)։ «NCT DREAM, 졸업無→'마크 포함' 7명 'NCT U'로 활동..29일 컴백 [공식]»։ *Osen*։ Վերցված է April 14, 2020

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Sina Weibo · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Ինստագրամ · Last.fm · Spotify · ՅուԹյուբ |
|  |
| Թեմատիկ կայքեր | Discogs · MusicBrainz |

 |
**Ժամանակակից արվեստի պատկերասրահ NT-Art,** ժամանակակից ավանգարդ արվեստի պատկերասրահ Ուկրաինայի Օդեսա քաղաքում։

Պատմություն
-----------

NT-Art պատկերասրահը բացվել է Օդեսայում Անատոլի Դիմչուկի կողմից 2007 թվականի դեկտեմբերի 20-ին՝ իր հավաքածուի հիման վրա, որը ներառում է ավելի քան 3000 գեղանկարներ, նկարներ, քանդակներ, լուսանկարներ և ինստալյացիաներ սկսած 1950-ական թվականներից մինչև մեր օրերը։

Վլադիմիր Ստրելնիկովի խոսքով՝ NT-Art-ը Օդեսայում հայտնի բնակարանային ցուցահանդեսների նոնկոնֆորմիզմների ավանդույթների շարունակողն է։

Պատկերասրահը հանդես է գալիս որպես հարթակ միջազգային Օդեսայի ժամանակակից արվեստի բիենալեում, ընդունել է ծրագրեր ժամանակակից արվեստագետների տարբեր երկրներից. NT-Art պատկերասրահը բաց է տեսողական արվեստ, պոեզիա, նորաձևություն, երաժշտություն համատեղող փորձերի և նախագծերի համար։ Պատկերասրահը ակտիվորեն համագործակցում է ուկրաինացի արվեստագետների իրականացման ցուցահանդես նախագծերի հետ, և շարունակում է հրատարակչական գործունեությունը։

Թանգարանի հավաքածուն բազմիցս ցուցադրվել է Ուկրաինայի տարբեր քաղաքներում, այդ թվում՝ Դոնեցկում, Կիևում և Լվովում։

Հավաքածու
---------

Հավաքածուի զգալի մասը կազմում են Օդեսայի գեղանկարչության դպրոցի հայտնի ներկայացուցիչ Յուրի Եգորովի աշխատանքները։

Պատկերասրահը Օդեսայի նոնկոնֆորմիստ նկարիչների՝ Ալեքսանդր Անուֆրիևի, Վլադիմիր Ստրելնիկովի, Վալերի Բասանեցի, Վիկտոր Մարինյուկի, Վալենտին Խրուշչայի, Ստանիսլավ Սիչովի և շատ այլ ստեղծագործությունների խոշորագույն հավաքածուներից մեկն է։ Նրանք հայտնի են նրանով, որ 1970-ական թվականներին Ուկրաինայում առաջինը ճանապարհ հարթեցին դեպի ոչ ֆորմալ արվեստ, որը զերծ է գաղափարական ճնշումներից և կանխակալ գեղագիտությունից։ Հավաքածուն ներառում է Ֆ. Կոհրիխտի, Վ. Արսիևի, Մ. Կնոբելի և նկարիչներից ձեռք բերված ստեղծագործությունները։ Այն ներկայացնում է ինչպես 1960-1980-ական թվականների աշխատանքներ, որոնք ի սկզբանե ներկայացվել են բնակարանային ցուցահանդեսներում, այնպես էլ ավելի ուշ ժամանակների աշխատանքներ։

Հավաքածուում ներկայացված են այնպիսի նկարիչների գործեր, ինչպիսիք են Կոնստանտին Լոմիկինը, Նիկոլայ Շելուտոն, Ալբին Գավձինսկին, Վլադիմիր Լիտվինենկոն, Օրեստ Սլեշինսկին, Ադոլֆ Լոզան և Վիկտոր Ժուրակովսկին, որոնք XIX դարի վերջի Հարավային ռուսական արվեստի դպրոցի շարունակողներն են։

Ժամանակակից ուկրաինական արվեստը 1990-ական թվականներից մինչև մեր օրերը ներկայացված է Ալեքսանդր Գնիլիցկու, Արսեն Սավադովի, Վասիլի Ցագոլովի և այլոց ստեղծագործություններով։

Ծանոթագրություններ
------------------

1. ↑  «25 самых влиятельных деятелей украинского арт-рынка»։ *ФОКУС*։ Վերցված է 2019 թ․ փետրվարի 2
2. ↑  «Выставка знаменитого французского художника в одесской галерее (ФОТОРЕПОРТАЖ)»։ *Южный Курьер. Одесса*։ Վերցված է 2019 թ․ փետրվարի 2
3. ↑  «Контурные карты», волокна-кружева и раритетная Одесса: Владимир Стрельников в галерее NT-art
4. ↑  Десять лет в культурном пространстве Одессы — юбилей галереи NT-Art(չաշխատող հղում)
5. ↑  От квартиры до забора. «Одесская школа» в «Мыстецьком арсенале» // Коммерсант-Украина
6. ↑  Одесу можна обійти за три години
7. ↑  Odessa Gallery of modern art: NT-art
8. ↑  Произведения художников-нонконформистов в музейных собраниях Одессы
9. ↑  «Одесский нонконформизм восьмидесятых: от «нон» до «пост»»։ *vo.od.ua*։ Վերցված է 2019 թ․ փետրվարի 14
**iPhone 11**, Apple կորպորացիայի սմարթֆոն , որն օգտագործում է Apple A13 Bionic պրոցեսորը և iOS 13 օպերացիոն համակարգը, որը ներկայացվել է 2019 թվականի սեպտեմբերի 10-ին iPhone 11 Pro-ի և iPhone 11 Pro Max-ի հետ միասին։ Մոդելը եկել է փոխարինելու iPhone XR-ը։

Հեռախոսների նախնական պատվերը սկսվել է սեպտեմբերի 18-ին, վաճառքի սկիզբը՝ սեպտեմբերի 20-ին։ Կիրառվում է երկակի հիմնական տեսախցիկ՝ հիմնված մեքենայի ուսուցման վրա՝ նոր պատկերի մշակման ալգորիթմներով՝ Deep Fusion, Smart HDR և գիշերային ռեժիմ։ Հեռախոսի հետ միասին նախկինի պես կմատակարարվի 5 վատտ լիցքավորման սարք և Lightning-USB-A լար՝ հեռախոսը համակարգչին միացնելու համար։

Սարքերն առաջարկվում են վեց գունային լուծումներում՝ մանուշակագույն, դեղին, կանաչ, սև, սպիտակ և կարմիր։ Օգտագործվում է Apple A13 միկրոպրոցեսորային չիպը, որը պարունակում է վեց ARMv8 համակարգչային միջուկներ, չորս վիդեո ընդունիչի միջուկներ և ութ նեյրոնորատոր միջուկներ։ Հեռախոսը թողարկվելու է 64, 128 կամ 256 գիգաբայթ ներկառուցված ֆլեշ հիշողությամբ։ Սարքի դիսփլեյը պատրաստված է LCD IPS տեխնոլոգիայով և ունի 6,06 դյույմ անկյունագիծ։ Մարտկոցի հզորությունը iPhone XR-ի համեմատ ավելացել է 168 mAh-ով և այժմ կազմում է 3110 mah: RAM ծավալը հավասար է 4 Գբ։

Դիզայն
------

Հեռախոսի հետ կապված դիզայնի մանրամասները լայնորեն արտահոսել են նախքան պաշտոնական թողարկումը, ընդ որում հրապարակվել են հեռախոսի ամբողջական մասնագրերը և մատուցումները, որոնցից շատերը ճիշտ են եղել, օրինակ, տեսախցիկի տեղադրվածքը և iPhone X-ի ժամանակներից ի վեր ցուցադրված ճակատային տեսախցիկի դիզայնի պահպանումը։

Ծանոթագրություններ
------------------

1. ↑  «iPhone 11 - Technical Specifications»։ *Apple Inc.*։ Վերցված է 2019 թ․ սեպտեմբերի 11
2. ↑  «iPhone 11 – Спецификации» (ru-RU)։ Apple (Россия)։ Վերցված է 2019 թ․ սեպտեմբերի 13
3. ↑  «iPhone 11 – Спецификации» (ru-RU)։ Apple (Россия)։ Վերցված է 2019 թ․ սեպտեմբերի 12
4. ↑  phones Gareth Beavis 2019-08-15T21:18:23Z Mobile։ «New iPhone 11 release date, price, news and leaks»։ *TechRadar* (անգլերեն)։ Վերցված է 2019 թ․ օգոստոսի 17
5. ↑  Griffin Andrew (2019 թ․ օգոստոսի 22)։ «Apple is about to launch a huge range of new products – here's what they are»։ *The Independent* (անգլերեն)։ Վերցված է 2019 թ․ օգոստոսի 27
6. ↑  «iPhone 11: release date, price and leaks for the new iPhone»։ *WhatHiFi* (անգլերեն)։ Վերցված է 2019 թ․ օգոստոսի 27

Արտաքին հղումներ
----------------

* iPhone-ը Apple-ի պաշտոնական կայքում
**Լյուդմիլա Անուշավանի Բարսեղյան** (հուլիսի 21, 1950(1950-07-21), Ստեփանակերտ, Ադրբեջանական ԽՍՀ, ԽՍՀՄ) արցախցի քաղաքական գործիչ, Արցախի Հանրապետության Ազգային ժողովի վեցերորդ գումարման պատգամավոր՝ «Արցախի ժողովրդավարական կուսակցությունից»։

Կենսագրություն
--------------

Լյուդմիլա Բարսեղյանը ծնվել է Ստեփանակերտ քաղաքում, 1950 թվականի հուլիսի 21-ին։ Միջնակարգ կրթությունը ստացել է ծննդավայրի թիվ 3 միջնակարգ դպրոցում։ Այն ավարտելուց հետո ընդունվել է Երևանի պոլիտեխնիկական ինստիտուտ, որից հետո՝ 1975-1980 թվականներին, սովորել է Ստեփանակերտի մանկավարժական ինստիտուտի «Տարրական ուսուցման մանկավարժություն և մեթոդիկա» ֆակուլտետում։

1975-1978 թվականներին որպես ավագ պիոներական ջոկատավար աշխատել է Ստեփանակերտի թիվ 5 միջնակարգ դպրոցում, 1978-1979 թվականներին որպես դասվար՝ Ստեփանակերտի թիվ 10 միջնակարգ դպրոցում։ 1979-1982 թվականներին եղել է Ստեփանակերտի քաղաքային պիոներների և դպրոցականների տան տնօրենը։ Այդ ընթացքում ընտրվել է Կոմերիտմիության երկու համագումարների պատգամավոր։

1982 թվականի հուլիսին Լյուդմիլա Բարսեղյանը ընտրվել է Լեռնային Ղարաբաղի Լուսավորության աշխատողների, բարձրագույն դպրոցի և գիտական հիմնարկների արհմիության մարզկոմի քարտուղար, որտեղ աշխատել է մինչև 1987 թվականը։ 1987-1993 թվականներին որպես դպրոցական տեսուչ աշխատել է Ստեփանակերտի քաղգործկոմի բաժնում։ 1993 թվականի մայիսի 21-ին նշանակվել է Ստեփանակերտի մանկապատանեկան ստեղծագործական կենտրոնի տնօրեն։ 2015 թվականին նշանակվել է նույն կենտրոնի խորհրդի նախագահ։

2005 թվականի հունիսի 19-ին Լյուդմիլա Բարսեղյանը համամասնական ընտրակարգով ընտրվել է Արցախի չորրորդ գումարման Ազգային ժողովի պատգամավոր։ 2010 թվականի մայիսի 23-ին վերընտրվել է Արցախի չորրորդ գումարման Ազգային ժողովի պատգամավոր։

Եղել է Ազգային ժողովի պետական-իրավական հարցերի մշտական հանձնաժողովի անդամ։

2015 թվականի մայիսի 3-ի խորհրդարանական ընտրություններում ընտրվել է Արցախի վեցերորդ գումարման Ազգային ժողովի պատգամավոր` համամասնական ընտրակարգով Արցախի ժողովրդավարական կուսակցության ցուցակով։

Եղել է Արցախի ժողովրդավարական կուսակցության, Ազգային ժողովի «Ժողովրդավարություն» խմբակցության և սոցիալական և առողջապահության հարցերի մշտական հանձնաժողովի անդամ

Ամուսնացած է, ունի երեք զավակ։

Պարգևներ
--------

* «Վաչագան Բարեպաշտ» մեդալ (ԼՂՀ նախագահի թիվ 47-Ա հրամանագիր, 30.08.2012թ.)
* «Մայրական երախտագիտություն» մեդալներ
* Արցախի վաստակավոր մանկավարժ

Ծանոթագրություններ
------------------

1. ↑  ՈՎ ԱՇԽԱՏԵԼ ԳԻՏԻ, ՆՎԻՐՎԵԼ, ՄԱՔԱՌԵԼ ՈՒ ՀԱՂԹԵԼ(չաշխատող հղում)
2. ↑  ԲԱՐՍԵՂՅԱՆ ԼՅՈՒԴՄԻԼԱ ԱՆՈՒՇԱՎԱՆԻ

Արտաքին հղումներ
----------------

* Լեռնային Ղարաբաղում մեկնարկել են խորհրդարանական ընտրությունները
* ԼՂՀ նորընտիր ԱԺ-ի առաջին նստաշրջանը հրավիրվել է մայիսի 21-ին Archived 2023-08-16 at the Wayback Machine.
**iPhone 14** և **iPhone 14 Pro**, Apple ընկերության սմարթֆոնները։ iPhone 14-ը 16-րդ սերնդի հիմնական մոդելն է։ Այն կներկայացվի 2022 թվականի սեպտեմբերի 20-ին։

Ըստ ինսայդերների՝ այս տարի ակնկալվում է, որ ընկերությունը կհրաժարվի Mini սերիայի մոդելներից՝ հաճախորդների ցածր պահանջարկի պատճառով։ Դրա տեղը պետք է զբաղեցնի Max ինդեքսով iPhone-ը՝ էկրանի ավելի մեծ անկյունագծով մուտքային մակարդակի մոդելը։ Շարքը կներառի նաև iPhone 14-ի բազային և iPhone 14 Pro-ի և iPhone 14 Pro Max-ի «պրոֆեսիոնալ» մոդելները։

Ձևավորում
---------

Ակնկալվում է, որ Pro մոդելները չեն ունենա կտրվածք, քանի որ Face ID սենսորները կտեղադրվեն էկրանի տակ, ինչը հնարավորություն կտա օգտագործել ամբողջ էկրանը։ Ցուցադրման փոփոխությունների Շարքի մնացած մոդելների էկրանները չեն փոփոխվի, չի լինի նաև ProMotion ֆունկցիան՝ թարմացման հարմարվողական հաճախականությամբ։

IPhone 14 շարքի բոլոր սմարթֆոնների էկրանները կարտադրվեն OLED տեխնոլոգիայով, ընդ որում՝ iPhone 14 Pro և iPhone 14 Pro Max էկրանները կաջակցեն 120 Հց թարմացման հաճախականությանը։ Նորույթները կստեղծվեն Apple A16 միաբևեռ համակարգի հիման վրա, որն արտադրվում է TSMC ընկերության ուժերով՝ օգտագործելով 3 նմ տեխնոլոգիական գործընթացը։

Հեռախոսը կարող է ունենալ նաև մշտապես միացված էկրանի գործառույթ։ Այս տեխնոլոգիան առաջին անգամ Apple-ի կողմից օգտագործվել է Apple Watch 5 սարքերում։

Ծանոթագրություններ
------------------

1. ↑  «iPhone 14: дата выхода» (ռուսերեն)
2. ↑  «iPhone 14: дата выхода, обзор, характеристики»։ *ilounge.ua*։ 2021 թ․ նոյեմբերի 3։ Վերցված է 2022 թ․ հունվարի 3
3. ↑  «После первых изображений появились предполагаемые характеристики iPhone 14, iPhone 14 Pro, iPhone 14 Max и iPhone 14 Pro Max»։ *www.ixbt.com*։ 2021 թ․ սեպտեմբերի 9։ Վերցված է 2022 թ․ հունվարի 3
4. ↑  «В новых iPhone может впервые появиться постоянно включенный экран – Bloomberg» (ռուսերեն)
**iPhone 8** և **iPhone 8 Plus**` Apple կորպորացիայի սմարթֆոններ են, որոնք օգտագործում են Apple A11 Bionic պրոցեսոր և iOS 11 օպերացիոն համակարգ, որոնք ներկայացվել են 2017 թվականի սեպտեմբերի 12-ին iPhone X-ի հետ միասին Սթիվ Ջոբսի Թատրոնում։ Էկրանի չափերը համեմատած նախորդների հետ. iPhone 6s և 7; 6s Plus և 7 Plus մնացել են անփոփոխ։ Հեռախոսի հաստությունը` 7,3-7,5 մմ, առանց տեսախցիկի մոդուլի հաշվառման, որը դուրս է գալիս դրա չափերից (երկու տեսախցիկ iPhone 8 Plus-ում)։ Սմարթֆոնները օգտագործում են միայն Lightning-ը։ Նախորդ մոդելների հետ համեմատած, միակ տարբերությունը բացի գնի և մարտկոցի մեծացումից` անլար լիցքավորման հնարավորությունն է։

Պատմություն
-----------

Նոր սարքավորման ցուցադրումը Apple ընկերությունը անց է կացրել Steve Jobs Թատրոնում 2017 թվականի սեպտեմբերի 12-ին։ Սարքավորման նախապատվերը 2017 թվականի սեպտեմբերի 15-ին է, իսկ հիմնական վաճառքի հեռախոսը դուրս կգա 2017 թվականի սեպտեմբերի 22-ին։

Բնութագիր
---------

iPhone 8-ը և iPhone 8 Plus-ը հիմնված են A11 Bionic պրոցեսորի վրա, որը ունի 64 բիթային M11 պրոցեսորով կազմություն, որը պատասխան է տալիի գեոպոզիցիայի և հիրոսկոպի համար։ Օպերատիվ հիշողությունը կազմում է 2 Գբ (3 Գբ iPhone 8 Plus-ում)

Իր նախորդի համեմատ, սմարթֆոնները ստացել են անլար լիցքավորման հնարավորություն, օպտիկական զում, 6-ակի օպտիկական զում (միայն iPhone 8 Plus-ի համար)։

Ծրագրային ապահովում
-------------------

Օգտագործում է ՕՀ iOS 11.

Մուտքը դեպի վաճառք
------------------

Սարքավորման նախապատվերը` 2017 թվականի սեպտեմբերի 15

Մեծածախ վաճառք՝ 2017 թվականի սեպտեմբերի 22։

Ծանոթագրություններ
------------------

1. 1 2  iPhone 8 - Technical Specifications - Apple
2. ↑  «iPhone 8 and iPhone 8 Plus: A new generation of iPhone» (անգլերեն)։ Apple press-release։ 2016 թ․ սեպտեմբերի 12։ Վերցված է 2017 թ․ սեպտեմբերի 13

Արտաքին հղումներ
----------------

* iPhone 8, Apple.com(անգլ.)
**Patriots: A Nation Under Fire** (հայերեն՝ **Հայրենասերներ։ Կրակի տակ գտնվող ազգ**), համակարգչային խաղ է, որը ստեղծվել է ամերիկյան 4D Rulers ստուդիայի կողմից և հրատարակվել SilverLine Software-ի կողմից։ Խաղը թողարկվել է Microsoft Windows-ի համար։ Այն խաղացողին դնում է Միացյալ Նահանգների բանակի ազգային գվարդիայի զինվորի դիրքում, որի նպատակն է պաշտպանել Ամերիկայի Միացյալ Նահանգները ահաբեկչական ներխուժումից։ Ահաբեկիչները ներխուժել են ԱՄՆ հող՝ փորձելով գրավել միջուկային զենքը և հետազոտական օբյեկտները։ 2009 թվականի մարտի 4-ին THQ Nordic GmbH-ը թողարկեց խաղը GamersGate-ի միջոցով։

Սյուժե
------

Խաղը սկսվում է կարճ ֆոնով։ ԱՄՆ-ի խոշոր քաղաքները ենթարկվել են միջուկային զենքի հարձակման։ Ահաբեկիչների բանակները հավաքվել են ափերին և գրավել երկրի մեծ մասը։ Խաղացողը ստանձնում է Միացյալ Նահանգների բանակի ազգային գվարդիայի զինվորի դերը։ Նրան կանչում են տեղի ռազմաբազա, միայն թե այն տիրում են ահաբեկիչներին։ Այնտեղից առաքելությունը ահաբեկչական ներխուժումը հաղթելն է։

Ընդունելություն
---------------

Patriots: A Nation Under Fire-ը թողարկվեց ճնշող բացասական արձագանքների։ Այն քննադատության է ենթարկվել իր վատ որակի համար, հատկապես, երբ խոսքը վերաբերում է գրաֆիկական հավատարմությանը և խաղային խաղին։ Խաղը քննադատության է ենթարկվել իր ծայրահեղ դժվարության համար, նույնիսկ այն դեպքում, երբ խաղում եք ամենահեշտ դժվարության պարամետրով։ Սխալների և անսարքությունների պատճառով անհնար է կատարել երրորդ առաքելությունը։

Հակասություն
------------

Patriots: A Nation Under Fire-ը ստացել է Համաեվրոպական խաղերի տեղեկատվական 18-ի վարկանիշը բովանդակության նկարագրությամբ՝ բռնություն, վատ լեզու և խտրականություն։ Ինչ վերաբերում է խաղի բովանդակությանը ակնհայտ է, որ ահաբեկչական կազմակերպությունները խաղում են խտրական վերաբերմունք բոլոր «անհավատների» (ամերիկացիների) նկատմամբ։ Խաղը ազատված է Միացյալ Թագավորության օրենսդրության համաձայն դասակարգումից։

Հասանելիություն
---------------

Patriots: A Nation Under Fire-ը հասանելի է թվային գնման համար GamersGate-ում։

Ծանոթագրություններ
------------------

1. ↑  PEGI Rating Database
2. ↑  ESRB rating database
3. 1 2  «Patriots: A Nation Under Fire»։ *GamersGate* (անգլերեն)։ Վերցված է 2019-05-08
4. ↑  «Patriots: A Nation Under Fire»։ *Metacritic* (անգլերեն)։ Վերցված է 2019-05-09
5. ↑  «Search | Pegi Public Site»։ *pegi.info*։ Վերցված է 2019-05-08
6. ↑  «Back cover»
Վարդագույն iPod touch
**iPod touch 7-րդ սերունդ**, Apple-ի շարժական մուլտիմեդիա նվագարկիչը։ iPod touch 7-ը սարքերի շարքում յոթերորդն է։ Թողարկվել է 2019 թվականի մայիսի 28-ին։ Այն iPod Touch շարքի առաջին (թեև փոքր) թարմացումն է գրեթե 5 տարվա արտադրության շրջանակներում։ Արտաքուստ նման է նախորդ մոդելին։

Ծրագրային ապահովում
-------------------

Նվագարկիչում նախնական տեղադրված է iOS 12.3 օպերացիոն համակարգ, բայց հնարավոր է թարմացնել մինչև 13.0 և այլ տարբերակներ։ Նախորդ սերնդի նվագարկիչը չի աջակցում մինչև iOS 13 թարմացում։ IOS-ի բոլոր ստանդարտ ծրագրերը տեղադրված են օպերացիոն համակարգում՝ բացառությամբ «Հեռախոս» ծրագրի, քանի որ նվագարկիչը չի աջակցում բջջային հաղորդակցությունները։

Տեխնիկական բնութագիր
--------------------

Նվագարկիչը շատ տարբեր չէ 2015 թվականի մոդելից, ամենամեծ փոփոխությունը պրոցեսորն է։ Այժմ iPod Touch-ում տեղադրված է Apple A10 պրոցեսոր և Apple M10 կոմպրեսոր (ինչպես iPhone 7-ում), սակայն դրա հաճախականությունը կրճատվել է 2.34 ԳՀց-ից մինչև 1.63 ԳՀց, իսկ միջուկների քանակը կրճատվել է մինչև երկու։ Սա առաջին iPod-ն է, որտեղ առավելագույնը կարող է լինել 256 ԳԲ հիշողություն, մինչ այդ «ռեկորդը» պատկանում էր iPod Classic-ին՝ 160 ԳԲ ներքին հիշողությամբ։

Տեսախցիկը չի փոխվել. հետևի 8 Մպ տեսախցիկը կարող է նկարահանել նաև 1080p ձևաչափով տեսանյութեր՝ վայրկյանում 30 կադր հաճախականությամբ, ինչպես նաև 720p-ում դանդաղեցված նկարահանումների ձևաչափով՝ վայրկյանում 120 կադր հաճախականությամբ։ Դիմացի 1,2 Մպ FaceTime տեսախցիկը կարող է նկարահանել նաև 720p ձևաչափով տեսանյութեր՝ վայրկյանում 30 կադր հաճախականությամբ։

Գույներ
-------

2019 թվականի դրությամբ հասանելի էին մոդելի հետևյալ գույները.

* «Մոխրագույն տիեզերք»
* Ոսկեգույն
* Արծաթագույն
* Վարդագույն
* Կապույտ
* Կարմիր (PRODUCT RED)

Ծանոթագրություններ
------------------

1. ↑  Apple Inc։ «Apple - iPod touch - Technical Specifications»։ Apple Inc։ Վերցված է 2019 թ․ մայիսի 28
2. ↑  Спецификации iPod Touch

Արտաքին հղումներ
----------------

* Մոդելի էջը Apple-ի պաշտոնական կայքում
**Photos** (*Լուսանկարներ*), «Apple»-ի կողմից մշակված լուսանկարչական հավելված։ Թողարկվել է 2015 թվականի ապրիլի 8-ին, OS X Yosemite (10.10.3) օպերացիոն համակարգի բոլոր օգտագործողների համար, անվճար թարմացման շրջանակներում։

Պատմություն
-----------

2014 թվականի հունիսին հայտարարվեց, որ Apple-ը նախատեսում է դադարեցնել iPhoto և Aperture ծրագրերի մշակումը, որից հետո օգտատերերին կառաջարկվի անցնել Photos հավելվածի օգտագործմանը, ընդ որում, գոյություն ունեցող լուսանկարները և տեսանյութերը մեխանիկորեն կտեղափոխվեն (դրանք կրկին ներմուծելու կարիք չի լինի)։

Նկարագրություն
--------------

Հավելվածը նախատեսված է լուսանկարների հետ ավելի պարզ աշխատանքների համար, քան նախորդները։ Լուսանկարները կազմակերպվում են «պահերով»՝ ըստ դրանց ստացման ժամանակի և վայրի։  

### Խմբագրում

Հավելվածը տրամադրում է լուսանկարների վերամշակման համար նախատեսված հիմնական գործիքակազմ. կտրել և շրջել նկարը, փոխել պայծառությունը, հակադրությունը, խմբագրել առանձին տարրերը։ Ծրագիրը քննադատվել է այնպիսի առաջադեմ գործիքների բացակայության պատճառով, որոնք օգտագործում էին Aperture-ի օգտատերերը։

### iCloud մեդիատեկա

iCloud Media Library-ն (iCloud Photo Library) խորապես ներգրավված է ծրագրում․ լուսանկարները և տեսանյութերը պահպանվում և համաժամանակացվում են Apple-ի այն սարքավորումներում, որոնցում ակտիվացված է iCloud Photo Library-ը (օրինակ՝ Mac,iPhone,iPad,Apple Watch)։ iCloud հաշվի շրջանակներում օգտագործողին լռելյայն անվճար տրամադրվում է 5 ԳԲ տարածություն։ Լրացուցիչ տարածք կարելի է ձեռք բերել բաժանորդագրությամբ։

Ծանոթագրություններ
------------------

1. ↑  Klosowski Thorin (April 8, 2015)։ «OS X 10.10.3 Arrives with New Photos App»։ *Lifehacker*։ Վերցված է April 9, 2015
2. ↑  Simmons Dan (April 8, 2015)։ «Apple releases Mac app to store photos in iCloud»։ *BBC News*։ Վերցված է April 9, 2015
3. 1 2  «About the OS X Yosemite v10.10.3 Update»։ *Apple*։ Արխիվացված է օրիգինալից April 9, 2015-ին։ Վերցված է April 9, 2015
4. ↑  «The demise of Apple’s Aperture and iPhoto: What does it mean for you?»։ *The Next Web*։ June 27, 2014։ Վերցված է April 9, 2015
5. ↑  Panzarino Matthew (June 27, 2014)։ «Apple To Cease Development Of Aperture And Transition Users To Photos For OS X»։ *TechCrunch*։ AOL։ Վերցված է April 9, 2015
6. ↑  Photos for OS X First Impressions — Mac Rumors
7. ↑  Etherington Darrell (April 8, 2015)։ «Photos For OS X Review»։ *TechCrunch*։ AOL։ Վերցված է April 9, 2015
**Ալեքսանդր Գրոմով** (ռուս.՝ Громов, Александр Александрович, հուլիսի 3, 1886(1886-07-03), Q4078743?, Romanov-Borisoglebsk Uyezd, Յարոսլավլի նահանգ, Ռուսական կայսրություն - փետրվարի 6, 1956(1956-02-06), Լենինգրադ, ՌԽՖՍՀ, ԽՍՀՄ), ռուս և խորհրդային գեղանկարիչ և գրաֆիկ, մանկավարժ։

Կենսագրություն
--------------

Ալեքսանդր Գրոմովը սովորել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի նկարչական դպրոցում (ավարտել է երկու արծաթե մեդալով), լրացուցիչ սովորել Պետերուրգի համալսարանում։ Ծառայել է Առաջին համաշխարհային պատերազմի ռազմաճակատներում։
Մասնակցել է ցուցահանդեսների արտերկրում և Ռուսաստանում, Ջրանկարիչների միության, Արվեստի աշխարհ, Նկարիչների համայքն, Նկարիչների նոր համայնք միավորումների անդամ է։ 1934 թվականից սկսած եղել է ԽՍՀՄ նկարիչների միության Սանկտ Պետերբուրգի նկարիչների միության գրաֆիկայի բաժնի անդամ։

1940-ական թվականների երկրորդ կեսին, Պավլովսկի ազատագրումից հետո, Գրոմովը զբաղվում էր Պավլովսկի ճարտարապետական անսամբլի վերականգնմամբ։ Մասնակցել է Մեծ Նովգորոդում գեղանկարների վերականգնման աշխատանքներին։ Բազմաթիվ աշխատանքներ է արել Մ. Լոմոնոսովի անվան ճենապակու պետական գործարանի համար։ Դրանցից ոմանք պատվավոր դիպլոմներ են ստացել Միլանի ցուցահանդեսում։ Դասավանդել է Ժողովրդական արվեստի դպրոցում և «Ռերիխի դպրոցում»։ Աշխատել է որպես Արվեստի և հնությունների բաժնի աշխատակից։

Հավաքածուներ, որտեղ պահվում են նրա աշխատանքները
-----------------------------------------------

* Ռուսական պետական թանգարան
* Պետերբուրգի պատմության պետական թանգարան
* Պուշկինի անվան կերպարվեստի թանգարան (Մոսկվա)
* Գրական պետական թանգարան (Մոսկվա)
* «Պավլովսկ» պետական թանգարան-արգելոց (Սանկտ Պետերբուրգ)

Ծանոթագրություններ
------------------

1. ↑  «Художник Громов Александр Александрович» (ռուսերեն)։ artinvestment.ru։ Վերցված է 2019-05-29

Գրականություն
-------------

* Александр Громов. Живопись и графика. Альбом / Авт.-составитель В. Л. Мельников, М. А. Мельникова. — СПб: Рериховский центр СПбГУ. — 2008. — 128 С.: 180 ил.

Արտաքին հղումներ
----------------

* Выставка выпускника Рисовальной школы Императорского Общества поощрения художеств(չաշխատող հղում)
* Տեղեկություններ նկարչի մասին Artru.info կայքում
* Տեղեկություններ նկարչի մասին

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: no2009180523 · VIAF: 103025870 · WorldCat VIAF: 103025870 |

 |
«**If I Ain’t Got You**» (հայերեն՝ «Եթե ես չունեմ քեզ»), ամերիկացի երգչուհի Ալիշա Քիզի երգը նրա երկրորդ ստուդիական ալբոմից՝ «The Diary of Alicia Keys»-ից (2003)։ Երգի հեղինակը և պրոդյուսերը հենց Ալիշան է։

2004 թվականի փետրվարին երգը թողարկվել է որպես առանձին սինգլ։ Դա վերոնշյալ ալբոմից երկրորդ սինգլն էր՝ «You Don’t Know My Name»-ից հետո։

«Billboard» ամսագրի «Billboard Hot 100» հիթ-շքերթում երգը հասել է 4-րդ հորիզոնական։

Պատմություն
-----------

Ալիշա Քիզը երգը գրել է այն բանից հետո, երբ 2001 թվականի օգոստոսի 25-ին 22-ամյա երգչուհի Ալիա Դանա Հոութոնն ավիավթարից մահացել է Բահամյան կղզիներում։ Այդ ողբերգության տպավորության տակ նա հորինել է այն։

Երգչուհին նշել է․

|  |  |  |
| --- | --- | --- |
|  | Այս երգի գաղափարն իմ մեջ հղացել է անմիջապես այն բանից հետո, երբ Ալիան հեռացել է այս կյանքից։ Դա այնքա՜ն տխուր ժամանակ էր, ոչ ոք չէր ուզում հավատալ այդ ամենին։ Դա ուղղակի ինձ ամեն ինչ պարզ հասկացրել է, թե ինչն է կարևոր և ինչը՝ ոչ։ |  |

Մրցանակներ
----------

Այս երգի համար Ալիշա Քիզը 2005 թվականին արժանացել է «Գրեմմի» մրցանակի՝ որպես «Կանացի լավագույն վոկալային աշխատանք R&B ժանրում»։

Ծանոթագրություններ
------------------

1. 1 2 3 4  «If I Ain't Got You by Alicia Keys Songfacts»։ Songfacts։ Վերցված է 2017-03-06

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz · MusicBrainz |

 |
**Iron Sky** (թարգ.՝ «երկաթե երկինք»), շոտլանդացի երգիչ, երգահան Պաուլո Նուտինիի երգը՝ իր երրորդ Caustic Love ստուդիական ալբոմից՝ թողարկված 2014 թվականի ապրիլին։ Երգը թողարկվել է 2014 թվականի օգոստոսին՝ որպես սինգլ Atlantic Records լեյբլի միջոցով։ 2014 թվականի գարնանը երգը Մեծ Բրիտանիայի շքերթներում զբաղեցրել է 42-րդ հորիզոնականը՝ մինչև պաշտոնական թողարկումը։

Երգը նկարագրում են «դանդաղորեն այրող» խոսքերով։ The Independent-ը երգը նկարագրել է որպես «գիտակից և խորը հոգու հուզիչ խառնաշփոթ» և համեմատել Փերսի Սլեջի և Քուրթիս Մեյֆիլդի երգեցողության հետ։ Այն ներառում է «Մեծ բռնապետը» (1940) ֆիլմից Չարլի Չապլինի հայտնի խոսքի ձայնագրությունը։

Սկզբնապես Նիդերլանդներում շքերթներում չհայտնված երգը 2015 թվականի սկզբին լսվեց երկրում 3FM ռադիոկայանի շնորհիվ՝ 2015 թվականի հունվարի 7-ին տեղի ունեցած Չարլի Հեբդոյի գրասենյակների վրա կրակոցներից հետո։ Այն վերաթողարկվել է որպես սինգլ և մեկ շաբաթ անց զբաղեցրել 15-րդ հորիզոնականը 3FM-ի Mega Top 50 շքերթում։

Երգը նշվում է նաև Bon Iver խմբի 22, A Million ալբոմի «33 «GOD»» երգում։

Տեսահոլովակ
-----------

Տեսահոլովակը նկարահանել է Դանիել Ուոլֆը՝ Ուկրաինայի Կիև քաղաքում։ 2015 թվականին SXSW կինոյի փառատոնում տեսահոլովակը հաղթել է լավագույն տեսահոլովակ մրցանակը։

Ծանոթագրություններ
------------------

1. ↑  Officialcharts.com
2. ↑  The Independent (UK), 20 April 2014
3. ↑  «The Final Speech from The Great Dictator»։ charliechaplin.com։ Վերցված է 2018 թ․ հունվարի 1
4. ↑  «Daniel Wolfe wins at 2015 SXSW Awards with Iron Sky»։ Promonews։ Վերցված է 2018 թ․ հունվարի 1

Արտաքին հղումներ
----------------

* Paolo Nutini - Iron Sky [Short Film]
* Paolo Nutini - Iron Sky [Abbey Road Live Session]
**«Playgirl»** (անգլ.՝ Playgirl Magazine), ամսօրյա հրատարակություն կանացի լսարանի համար, որը շատ հայտնի է դարձել նաև գեյերի մեջ։ Ամսագրում տեղադրվում են ընդհանուր բնավորությամբ հոդվածներ, աստղերի կյանքից նորություններ և մերկ տղամարդկանց նկարներ։

Ամսագրի պատմություն
-------------------

Ամսագիրը հիմնվել է 1973 թվականին ֆեմինիստական շարժումների մեծ թափ հավաքելուց հետո, որպես պատասխան Playboy և Penthouse ամսագրերին, որտեղ տեղադրվում էին մերկ կանանց նկարներ։ 2009 թվականի մարտից մինչև 2010 թվականի փետրվար ամսագիրը թողարկվում էր էլեկտրոնային ձևով, իսկ տպագրական հրատարակությունը վերադարձել է 2010 թվականի մարտին։ Ամսագիրը լուսաբանել է այնպիսի հարցեր, ինչպիսիք են աբորտները, հավասար իրավունքները և ցուցադրել է տղամարդկան սեռական լուսանկարները։ Այն մեծ դեր է ունեցել կանանց սեռական հեղափոխության մեջ։

Blue Horizon Media հրատարակությունը գտնվում է Նյու Յորքում, և տեղադրում է էրոտիկ և պոռնոգրաֆիկ բնույթի ամսագրեր՝ High Society, Celebrity Skin, Hawk, Chéri և այլն։

Նշանավոր դեմքեր
---------------

Ամսագրի ֆոտոսեսիաներում մասնակցել են այնպիսի նշանավոր դեմքեր, ինչպիսիք են Քրիստոֆեր Աթքինսը, Սքոթ Բակուլան, Սթիվ Բոնդը, Թայրիզ Գիբսոնը, Բրեդ Փիթը, Վիկտոր Ուեբսթերը, Կևին Սորբոն, Փիթեև Սթիլը, Ռոկո Սիֆրեդին, Շոն Մայքլզը, Քիտ Ուրբանը, Լևի Ջոնսթոնը, Բրայան Բիանկինին, Բիլի Հերինգթոնը և ուրիշները։

Տես նաև
-------

* Playboy

Ծանոթագրություններ
------------------

1. ↑  Rettenmund Matthew (2017-06-24)։ «The Rise and Fall of Playgirl»։ *Esquire.com*։ Esquire Magazine։ Արխիվացված է օրիգինալից հունիսի 27, 2017-ին։ Վերցված է հունիսի 25, 2017  `|url-status=` պարամետրը գոյություն չունի (օգնություն)
2. ↑  John David Ebert (September 2, 2011)։ *The New Media Invasion: Digital Technologies and the World They Unmake*։ McFarland։ էջ 199։ ISBN 978-0-7864-8818-6։ Վերցված է August 19, 2015
3. ↑  «How did 'Playgirl' magazine go from feminist force to flaccid failure?»։ *fusion.net*։ մայիսի 19, 2016։ Արխիվացված է օրիգինալից հուլիսի 26, 2016-ին  `|url-status=` պարամետրը գոյություն չունի (օգնություն)
4. ↑  Cara Buckley They couldn’t get past the ‘Mimbos’ Archived 2017-09-30 at the Wayback Machine. The New York Times, November 14, 2008.

Արտաքին հղումներ
----------------

* *Demand* կայքում
* *MySpace* կայքում
* Ամսագրի արխիվ Archived 2010-11-25 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | MySpace |
|  |
| Թեմատիկ կայքեր | Internet Movie Database |

 |
**«I’m in Love with My Car»** (անգլ. թարգմանաբար՝ «Ես սիրահարված եմ իմ մեքենային»), բրիտանական Քուին ռոք խմբի երգը «A Night at the Opera» ալբոմից, թողարկված 1975 թվականի նոյեմբերի 21-ին։ Երգը թողարկվել է ալբոմի Ա կողմում։ Երգի հեղինակը և բոլոր վոկալային հատվածների կատարողը Ռոջեր Թեյլորն է։

Ալբոմի տարբերակով երգը տևում է 3 րոպե 4 վայրկյան։ Սինգլում թողարկվել է ռեմիքս տարբերակը՝ 3 րոպե 10 վայրկյան տևողությամբ, որի սկզբում և վերջում ավելացվել է մեքենայի շարժիչի ձայն, սակայն վերջում ավելացվել է գործիքային հատված, որի հետևանքով շարժիչի ձայնը չի լսվում։ 1997 թվականին երգը թողարկվել է «Queen Rocks» հավաքածուում, որում, ինչպես սինգլ տարբերակում, սկզբում հնչում է շարժիչի ձայն, միևնույն ժամանակ ձայնը պահպանվում է նաև վերջում, այս տարբերակը տևում է 3 րոպե 11 վայրկյան։ 1991 թվականին Hollywood Records լեյբլը «A Night at the Opera» ալբոմի վերաթողարկման ժամանակ թողարկել է երգի ռեմիքս տարբերակը։ Ռեմիքսը տարբերվում է մի փոքր փոփոխված մուտքով (էֆեկտների կիրառմամբ), գործիքների հնչողությամբ և ավարտի որոշակի փոփոխմամբ։

Թեյլորը այս երգը գրել է իր մեքենայի՝ Alfa Romeo-ի մասին, սակայն այն միակը չէ, որի մասին երգում հիշատակվում է։ Նրա խոսքերով,  այս երգը բոլոր վարորդների մասին է, սակայն նախատիպերից մեկը եղել է Ջոնաթան Հարրիսը, որը Քուինի ուղեկցորդն է խմբի համերգների ժամանակ։

Ձայնագրման մասնակիցներ
----------------------

1. Ռոջեր Թեյլոր` հարվածային գործիքներ, վոկալ
2. Ֆրեդի Մերկուրի` բեք վոկալ, դաշնամուր
3. Բրայան Մեյ` էլեկտրակիթառ
4. Ջոն Դիքոն` բաս կիթառ

Ծանոթագրություններ
------------------

1. ↑  «Queen "A Night At The Opera" album and song lyrics»։ *www.ultimatequeen.co.uk*։ Վերցված է 2019 թ․ մարտի 19
2. ↑  «Queen Interviews - Group - 11-16-1997 - BBC World Service - Queen Archives: Freddie Mercury, Brian May, Roger Taylor, John Deacon, Interviews, Articles, Reviews»։ *www.queenarchives.com*։ Վերցված է 2019 թ․ հունվարի 13
**Prometheus Global Media**, ամերիկյան B2B մեդիա-ընկերություն, տեղակայված է Նյու Յորքում։ Ընկերությունը կազմավորվել է 2009 թվականի դեկտեմբերին, երբ Nielsen Company-ն վաճառել է իր ժամանցային և մեդիա մասերը Pluribus Capital Management-ին և Guggenheim Partners-ին։ Guggenheim-ը իր հերթին գնել է Pluribus-ի մասնաբաժինը 2013 թվականի հունվարին, ամբողջովին տնօրինելով Prometheus Global Media-ն, որպես իր Guggenheim Digital Media-ի մաս։

Prometheus Global Media ընկերությանն են պատկանում ժամանցային արդյունաբերության խոշորագույն հրատարակչությունները և դրանց թվային տարբերակները, որոնցից են՝ *Adweek*, *Backstage*, *Billboard*, *Film Journal International* և *The Hollywood Reporter*:

2015 թվականի դեկտեմբերի 17-ին հայտարարվեց, որ Guggenheim-ը պատրաստվում է առանձնացնել իր մեդիա մասը որպես առանձին խումբ, որը կղեկավարի Թոդ Բոհլը։

Ծանոթագրություններ
------------------

1. ↑  «Adweek Group Among Titles Sold to e5 Global Media Holdings»։ *Ad Age*։ Վերցված է հունիսի 18, 2014

Արտաքին հղումներ
----------------

* Պաշտոնական կայք (անգլ.)
**Kakegurui** (ճապ.՝ 賭ケグルイ), Հոմուրա Կավամոտոյի մանգան։ Սկսել է հրապարակվել 2014 թվականից Gangan Joker ամսագրում։ 2017 թվականին հրապարակված է եղել 7 հատոր։ Մանգայի մոտիվներով ստեղծվել է անիմե MAPPA ստուդիայում, որի պրեմիերան կայացել է 2017 թվականի հուլիսի 1-ին։ Ռեժիսորը եղել է Յուիտիրո Հայասին, սցենարիստը՝ Յասուկո Կոբայասին, իսկ կոմպոզիտորը՝ Իսիկավա Տոմոհիսան։

Մանգա
-----

Կավամոտոն և Հաոմորան մանգան թողարկել են 2014 թվականին Square Enix Gangan Joker ամսագրում։ Anime Expo-ում Yen Press-ը հայտարարել է մանգայի լիցենզիայի մասին։

Մանգայի սփին-օֆֆի անվանումն է Kakegurui -Twin-, որը պատմում է Մերի Սաոտոմեի կյանքի մասին, այն թողարկվում է 2015 թվականից Gangan Joker-ում։ Սփին-օֆֆի նկարազարդմամբ զբաղվում Է Քեյ Սայքին։

| № | Հրատարակման ամսաթիվ
  | ISBN |
| --- | --- | --- |
| 1 | 2014 հոկտեմբերի 22 | ISBN 978-4757544499 |

Անիմե
-----

MAPPA ստուդիայում ստեղծված անիմե սերիալի պրեմիերան տեղի է ունեցել 2017 թվականի հուլիսի 1-ին Տոկիոյի MX, MBS և այլ ալիքներում։ Յուիտիրո Հայասին ղեկավարում էր նկարահանումները, Յասուկո Կոբայասին պատասխանատու էր սցենարի համար, Իսկ Մանաբու Ակիտան զբաղվում էր կերպարների դիզայնով։ Երաժշտությամբ զբաղվել է TECHNOBOYS PULCRAFT GREEN-FUND խումբը։ Անիմեն նաև հեռարձակվում է Նեթֆլիքս հոսքային ծառայությունում։

Քննադատություն
--------------

Մանգայի հետազոտության մեջ Anime News Network պորտալի քննադատ Ռեբեկա Սիլվերմանը Kakegurui-ն բնութագրել է որպես բավականին հեշտ պատմություն, լավ առեղծվածային տարրերով, որոնց թիվն աճում է պատմության ընթացքում։ Գրախոսը նաև Յումեկոյին անվանել է «հետաքրքիր կերպար», բայց դժգոհել է մանգակայի կողմից շատ հստակ ներկայացված էչի ֆանսերվիսի տարրերից, մասնավորապես, նրա պատկերացմամբ, Յումեկոյի կիսաշրջազգեստը պատկերվել է զգալիորեն ավելի կարճ, քան նրա համադասարանցիներինը, ինչպես նաև կանացի կերպարներից ոչ մեկը չի կրել կրծկալ հագուստի տակ։ Յումեկոյի հետաքրքիր առեղծվածային բնույթը նաև նմանեցրել են Մեթյու Ալեքսանդրի The Fandom Post-ի համար։

Անիմեն ստացել է գրախոսների դրական արձագանքները։ Anime News Network-ից Թերոն Մարտինն առանձնացրել է աշխատանքի երաժշտական ուղեկցությունն ու անիմացիայի ընդհանուր որակը, սակայն քննադատել է մի շարք ձգձգված դրամատիկ դրվագներ։

Ծանոթագրություններ
------------------

1. ↑  AniList — 2013.
2. ↑  «Kakegurui Manga Gets 4-Panel Comedy Spinoff Series»։ *Anime News Network*։ January 15, 2017։ Վերցված է May 20, 2017
3. ↑  «Yen Press Licenses My Youth Romantic Comedy Is Wrong As I Expected, How to Raise a Boring Girlfriend, Baccano!, More»։ *Anime News Network*։ July 5, 2015։ Վերցված է May 20, 2017
4. ↑  Rebecca Silverman (2017-07-16)։ «Review: Kakegurui GN1» (անգլերեն)։ Anime News Network
5. ↑  Matthew Alexander (2017-08-06)։ «Kakegurui Vol. #01 Manga Review» (անգլերեն)։ The Fandom Post
6. ↑  Theron Martin (2018-02-05)։ «Review: Kakegurui Episodes 1-12 streaming» (անգլերեն)։ Anime News Network

Արտաքին հղումներ
----------------

* Պաշտոնական կայք

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Anime News Network |

 |
**Recorded Music NZ** (նախկինում — **Ձայնագրող ընկերությունների նորզելանդական միություն** (անգլ.՝ Recording Industry Association of New Zealand), կրճատ՝ **RIANZ**), ոչ առևտրային կազմակերպություն, որը միավորում է երաժշտական պրոդյուսերներին, ձայնագրման լեյբլներին, վաճառողներին և երաժիշտներին, ովքեր կապված են երաժշտական արտադրանքի վաճառքների հետ Նոր Զելանդիայում։ Անդամությունը Recorded Music NZ-ում բաց է, սակայն առավել մեծ ազդեցություն ունեն «մեծ եռյակի» լեյբլները՝ (Sony, Universal և Warner), մյուս կազմակերպությունները ունեն հաղորդակցված կարգավիճակ։

Մինչ 2013 թվականի հունիս միությունը հայտնի էր որպես «Ձայնագրող ընկերությունների նորզելանդական միություն» (RIANZ): Այդ ժամանակ RIANZ-ը և PPNZ Music Licensing-ը միավորվեցին դառնալով Recorded Music NZ:

Recorded Music NZ-ը հանդիսանում է IFPI-ի անդամ։

Մրցանակներ
----------

«New Zealand Music Awards» — ежегодная премия Recorded Music NZ-ի ամենամյա մրցանակ, տրվում է ձայնագրման ոլորտում նշանակալի նվաճումների համար, համարվում է Նոր Զելանդիայում առավել հեղինակավոր մրցանակը։ Շնորհվում է 1965 թվականից։

Չարթեր
------

Recorded Music NZ-ը հրապարակում է նորզելանդական ալբոմների և սինգլների պաշտոնական չարթեր։ Սինգլների թոփ-40 հաշվարկվում է ինչպես վաճառքների (ներառյալ ներբեռնումներ) արդյունքների հիման վրա, այնպես էլ ռադիոյով հեռարձակումների տվյալների վրա, 3:1 հարաբերակցությամբ։ Տվյալների հավաքագրմամբ զբաղվում է Radioscope գործակալությունը։

Recorded Music NZ-ը նաև հրապարակում է տարեկան չարթեր։

Ծանոթագրություններ
------------------

1. ↑  «Chance meeting sees nation's Top 40 chart come out of isolated Hawke's Bay cottage»։ Stuff։ Վերցված է 2017-07-24
2. ↑  RIANZ official site Archived 2010-05-22 at the Wayback Machine.
3. ↑  «Music bodies RIANZ and PPNZ merge»։ *Newshub*։ 2013-10-06։ Վերցված է 2017-07-26
4. ↑  История премии Archived 2011-09-14 at the Wayback Machine.

Արտաքին հղումներ
----------------

* Recorded Music NZ պաշտոնական կայք
* PPNZ պաշտոնական կայք
* Love Music — RIANZ-ի կրթական կայք
* New Zealand Music Awards մրցանակի պաշտոնական կայք
* IFPI կայքը
* Նոզելանդական չարթերի ոչ-պաշտոնական կայք, արխիվներում որոնումների հնարավորությամբ Archived 2013-05-18 at the Wayback Machine.
Kepler-62 Է**Kepler-62 Է**, չորրորդ էկզոմոլորակն է հայտնաբերված Kepler-62 աստղի շուրջը։ Kepler-62 Է-ն Kepler-62 ֆ-ի հետ կարող է լինել բնակեցված։ Այն մի քանի անգամ մեծ է Երկրից, այսինքն, ի վիճակի է պահել մթնոլորտը։ Գիտնականները կարծում են, որ այդ մոլորակը կարող է ամբողջությամբ պատված լինել օվկիանոսով։

Հայտնագործման պատմություն
-------------------------

Մոլորակը հայտնագործվել է 2013 թվականին Kepler-62 աստղի շուրջը պտտվող այլ մոլորակների հետ։ Գիտնականները կարծում են, որ աստղի շուրջը պտտվող վերջին մոլորակները կարող են լինել բնակեցված։

Կյանքի հավանականություն
-----------------------

Հավանաբար մոլորակն ունի մթնոլորտ, որը մոտ 1,5-2 անգամ ավելի խիտ է երկրի մթնոլորտից։ Մոլորակի HZA ինդեքսը +0,04 է, այսինքն, 56-ով ավելի է, քան երկնային HZA-ն (-0,52)։ Մթնոլորտի խտությունը մոտ 196 կՊա է, ինչի շնորհիվ մոլորակը 90% հնարավորությամբ ամբողջությամբ պատված է օվկիանոսով, որի տարեկան ջերմաստիճանը 25-40 ցելսիուսի աստիճան է։ Այդպիսի ջերմաստիճանի դեպքում հասարակածի շուրջ ոչ մի օրգանիզմ տեռամոֆիլներից բացի չեն գոյատևի։ Մնացած օրգանիզմները (եթե, իհարկե, նրանք գոյություն ունեն) կհավաքվեն բևեռների շուրջը։ Անհրաժեշտ է նաև հիշել, որ օդի ջերմաստիճանը միայն 2 աստիճանով բարձր է ջրի ջերմաստից, իսկ դա շատ մեծ տարբերություն է։ Սակայն, ցավոք սրտի, աստղադիտակների հզորությունը չի հերիքում այդպիսի հեռու մոլորակների համար ջերմային քարտեզ ստեղծել։

Համեմատությունը երկրի հետ
-------------------------


| 
1. 
 | Անվանումը | ESI | SPH | HZD | HZC | HZA | pClass | Հեռավորությունը
Լուսակին Տարում | Հայտնագործման տարեթիվ |
| --- | --- | --- | --- | --- | --- | --- | --- | --- | --- |
| 0Չկա տվյալ | Երկիր | 1.00 | 0.72 | -0.50 | -0.31 | -0.52 | Տաք երկրանման | 0
Պատմական |
| 7000100000000000000♠1 | Kepler-62e | 0.86 | 0.96 | -0.63 | -0.15 | +0.04 | **Տաք սուպերերկիր** | 1200 | 2013 |

Ծանոթագրություններ
------------------

1. ↑  Kepler-62e: Super-Earth and Possible Water World
2. ↑  «Kepler-62, KOI-701, KIC 9002278»։ www.allplanets.ru։ Վերցված է 2016-01-08
**Լոխ Նեյ** (իռլանդերեն՝ Loch nEathach [ɫ̪ɔx ˈn̠ʲahax], անգլ.՝ Lough Neagh [ˌlɒx ˈneɪ]), քաղցրահամ լիճ Հյուսիսային Իռլանդիայում։ Լճի մակերեսը կազմում է 396 կմ²։ Մեծ Բրիտանիայի, ինչպես նաև Իռլանդիա կղզու խոշորագույն լիճն է։ Լիճը մոտավորապես ունի 30 կմ երկարություն և 15 կմ լայնություն։ Լոխ Նեյ լիճը գտնվում է Բելֆաստից 30 կմ դեպի արևմուտք։ Լիճը շատ խորը չէ, մասնավորապես առափնյա շրջաններում, միջին խորությունը կազմում է մոտ 9 մ, առավելագույն խորությունը՝ մոտ 31 մ։

Լճում տարածված են այնպիսի ձկնատեսակներ, ինչպիսիք են կարմրախայտը և օձաձուկը։

Աշխարհագրություն
----------------

Ունենալով 392 կմ² մակերես, լիճը համարվում է Բրիտանական կղզիների ամենախոշոր լիճը, և մտնում է Եվրոպայի 40 խոշոր լճերի թվի մեջ։ Գտնվում է Բելֆաստից 30 կմ (20 մղոն) հեռավորության վրա։

Հիդրոլոգիա
----------

Ջրհավաքի մակերեսը կազմում է 4550 կմ², որից 9 %-ը գտնվում է Իռլանդիայի տարածքում, իսկ 91 %-ը՝ Հյուսիսային Իռլանդիայի տարածքում։ Ընդհանուր առմամբ Հյուսիսային Իռլանդիայի ցամաքային տարածքի 43 %-ը պատկանում է լճի ջրհավաքի մակերեսին։ Լիճը հյուսիսում Բանն գետով հոսք ունի դեպի Ատլանտյան օվկիանոս։

Չնայած, որ Լոխ Նեյ լիճն օգտագործվում է ռեկրեացիոն և կոմերցիոն նպատակներով, քամոտ եղանակին այն կարող է մրրկածուփ լինել։ Բացի այդ, լիճն օգտագործվում է որպես խմելու ջրի աղբյուր։

Անվանում
--------

Անվանման մեջ հանդիպող *Լոխ* բառը շատ տարածված է Շոտլանդիայի, Իռլանդիայի, Ուելսի աշխարհագրական անուններում։ Այն կելտերեն նշանակում է «լիճ»։

Հին իռլանդական առասպելը պատմում է այն մասին, թե ինչպես է գոյացել լիճը։ Հայտնի իռլանդացի հերոս Ֆին Մակ Կումալը վերցրեց մի բուռ հող և նետեց այն Շոտլանդիա, բայց հողն ընկել է Իռլանդական ծով, այսպես առաջացել է Մեն կղզին։ Իսկ այն վայրն, որտեղից Ֆինը վերցրել է հողը, լիճ է գոյացել, որն այժմ հայտնի է Լոխ Նեյ անվանումով։

Քաղաքներ և գյուղեր
------------------

Լճի մոտակայքում գտնվող քաղաքներն ու գյուղերն են՝ Քրեյգավոն, Անտրիմ, Կրումլին, Ռանդալսթաուն, Լուրգան և Մարաֆելթ։

Պատկերասրահ
-----------

* Լոխ Նեյ լիճը Թայրոն կոմսությունումԼոխ Նեյ լիճը Թայրոն կոմսությունում
* Լոխ Նեյը Արդմոր կետի մոտԼոխ Նեյը Արդմոր կետի մոտ
* Լոխ Նեյ լիճը Շեյն ամրոցի մոտ, Անտրիմ կոմսությունԼոխ Նեյ լիճը Շեյն ամրոցի մոտ, Անտրիմ կոմսություն
* Լոխ Նեյը Գոլի դարպասների մոտ, Անտրիմ կոմսությունԼոխ Նեյը Գոլի դարպասների մոտ, Անտրիմ կոմսություն
* Լոխ Նեյ լիճը Մագերիի մոտ, Արմա կոմսությունԼոխ Նեյ լիճը Մագերիի մոտ, Արմա կոմսություն
* Լոխ Նեյը Բալիրոնան քաղաքի մոտ, Լոնդոնդերի կոմսությունԼոխ Նեյը Բալիրոնան քաղաքի մոտ, Լոնդոնդերի կոմսություն

Ծանոթագրություններ
------------------

1. ↑  Հ. Ղ. Գրգեարյան, Ն. Մ. Հարությունյան (1987)։ *Աշխարհագրական անունների բառարան*։ Երևան: «Լույս»

Արտաքին հղումներ
----------------

* Archived 2020-02-21 at the Wayback Machine. (անգլ.)
* (անգլ.)
* (անգլ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Մեծ կատալոնական · Մեծ նորվեգական |
|  |
| Չափորոշչային վերահսկողություն | LCCN: sh92006768 · VIAF: 245452430 · WorldCat VIAF: 245452430 |

 |
**Lightshot** - Windows-ի և macOS-ի համար էկրանակադրի ծրագիր է, որն աշխատում է Windows Vista-ի և Windows 7 մկրատների նմանությամբ՝ տրամադրելով լրացուցիչ տարբերակներ պատկերների խմբագրման և համացանցում հրապարակման համար։

Ծրագիրը փոխարինում է լռելյայն PrtScr կոճակի կարգավորիչին և ընդհատում այն, որպեսզի գործարկվի։ Օգտագործողը կարող է սեղմել և ընդգծել էկրանի վրա հետաքրքրող տարածքը։

Տարածքը ընտրելուց հետո հայտնվում է կոճակների մի շարք նկարի հետ տարբեր գործողություններ կատարելու համար։ Վավեր գործողությունները ներառում են խմբագրում, պահպանում, պատճենում ստեղնաշարի դյուրանցում և տեղադրում ինտերնետում, ներառյալ սոցիալական ցանցերում։ Հրապարակված նկարները կտեղադրվեն prnt.sc-ում։ Օգտագործողը հնարավորություն ունի գրանցվել prntscr.com կայքում և պահպանել իր սքրինշոթերի պատմությունը։

Lightshot-ը նաև աջակցում է ստեղնաշարի դյուրանցումների մի շարք բոլոր գործողությունների համար։ Ամենահարմարը ստանդարտ Ctrl+C-ն է՝ ստեղնաշարի դյուրանցում պատճենելու համար, և Ctrl+S՝ պահպանման համար։ Թույլ է տալիս որոնել տեսողականորեն նման պատկերներ Google ծառայության միջոցով։

Հասանելի է տարբերակներով, որոնք կարող են աշխատել որպես Windows հավելված, macOS հավելված և պլագին Mozilla Firefox-ի, Internet Explorer-ի և Google Chrome-ի համար։

Փլագինը թույլ է տալիս պահպանել նկարները (կարող եք վերցնել ոչ թե էկրանի ամբողջական սքրինշոթը, այլ միայն դրա մի փոքր մասը) երեք ընդլայնումներով՝ **png**, **jpeg** և **bmp**:

Գաղտնիություն
-------------

Սերվերում բեռնված պատկերների հասանելիությունը ապահովվում է կարճ հղումներով, խորհրդանիշներով (զրոյից ինը թվեր և լատինական այբուբենի տառեր), որոնցում վերբեռնված պատկերների հերթական ինդեքսներն են։ Այսպիսով, պարզ թվարկումով ցանկացած օգտատեր կարող է մուտք գործել այլ օգտատերերի պատկերներ։ Հաճախ դրանց թվում կան այնպիսիք, որոնց վրա կարելի է գտնել անձնական տվյալներ, անձնական լուսանկարներ և այլ տեղեկություններ, որոնց սխալ ձեռքերում ընկնելը կարող է վտանգավոր լինել նկարների հեղինակների համար
։

Ծանոթագրություններ
------------------

1. ↑  «Популярное приложение для скриншотов Lightshot легко взломать. И найти там любую картинку»։ *Афиша*։ Վերցված է 2021 թ․ մարտի 16

Արտաքին հղումներ
----------------

* Պաշտոնական կայք
* Վիքիհաուի հոդված
* Կարծիք webtous.ru-ում
* Կարծիք prostomac.com-ում
* Կարծիք lifehacker.com կայքում Archived 2014-06-20 at the Wayback Machine.
* Mac App Store
**Lighthouse X**, անիական փոփ խումբ, ձևավորվել է 2012 թվականին։ 2016 թվականին խումբը ներկայացրել է Դանիան Ստոկհոլմում անցկացվող Եվրատեսիլ 2016 երգի մրցույթում՝ «Soldiers of Love»երգով։ Խմբին չի հաջողվել եզրափակիչ հասնել։ Սորենն աջակցել է մահացու հիվանդություններով տառապող կամ հարազատներին կորցրած երեխաներին և մեծահասակներին, Յոհաննեսը սրտի հիվանդություն ունեցող մեծահասակներին և երեխաներին, իսկ Մարտինը ճարպակալմամբ տառապող դեռահասներին։

Կարիերա
-------

### 2014-15 թվականներ

2014 թվականի հոկտեմբերի 13-ին Lighthouse X-ը թողարկել է իր դեբյուտային «K singlerligheden kalder» սինգլը։ Երգը հասել է 37-րդ հորիզոնական Դանիական սինգլների հիթ-շքերթում։ 2015 թվականի ապրիլի 16-ին նրանք թողարկեցին «Nattens gløder» սինգլը։

### Եվրատեսիլ 2016 երգի մրցույթ

2016 թվականին փետրվարին խումբը մասնակցել և հաղթել է *Dansk Melodi Grand Prix 2016* մրցույթում՝ Դանիայի ազգային ընտրությունում։ Մրցույթն անցկացվել է փետրվարի 13-ին Հորսենսում։ Խումբը ներկայացել է «Soldiers of Love» երգով։ Խումբը ելույթ է ունեցել Եվրատեսիլ 2016-ի երկրորդ կիսաեզրափակչի ընթացքում, 2016 թվականի մայիսի 12-ին, սակայն խումբը չի անցել եզրափակիչ։ Երկրորդ կիսաեզրափակչում զբաղեցրել է 17-րդ հորիզոնականը։

Խմբի անդամ Յոհաննես Նիմարկը ավելի վաղ Եվրատեսիլ 2014 երգի մրցույթում եղել է Իտալիայի ստեղնահարը։

Ծանոթագրություններ
------------------

1. ↑  «Lighthouse X vinder Melodi Grand Prix»։ Վերցված է 2016-02-13
2. ↑  «Евровидение 2016 Дания: Lighthouse X с песней Soldiers of Love»։ uchastniki.com։ Վերցված է 2016-05-26
3. ↑  Kærligheden Kalder - Single by Lighthouse X on iTunes
4. ↑  Hung Steffen։ «Discography Lighthouse X»։ Danish Charts Portal. Hung Medien (Steffen Hung)
5. ↑  Nattens Gløder - radio edit - Single by Lighthouse X on iTunes
6. ↑  «Eurovision: Johannes Nymark på scenen for Italien»։ Her & Nu։ Արխիվացված է օրիգինալից մարտի 4, 2016-ին։ Վերցված է փետրվարի 28, 2016

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ֆոտո, վիդեո և աուդիո | Deezer · Last.fm · Spotify · ՅուԹյուբ |
|  |
| Թեմատիկ կայքեր | Allmusic · Discogs · MusicBrainz · Rate Your Music |
|  |
| Չափորոշչային վերահսկողություն | ISNI: 0000000471164221 |

 |